Cum inportunis agi mundum occasionum udubilitatibus nostro tempore constet, quicquid sacræ æcclesiæ fidelibus inpertitur placida firmitate condecet adornare, quo solidiora queant continuis temporibus stare. Igitur ratum censuimus intimare totius æcclesiæ catholicæ filiis, quoniam adiens domni Maimbodi, piissimi pastoris Maticensis æcclesiæ, presenciam, quidam precelsæ nobilitatis, Acbertus nomine, humiliter obsecrans quo dignaretur ei largiri characterum munimen ex quibusdam æcclesiis que videntur esse sitæ in fundo sue proprietatis, in villa que dicitur Scociacus. Est autem principalis æcclesia in honore beati Andree apostoli dicata, cum capellis duabus sibi adherentibus, quarum una est in honore sancti Johannis, altera sancti Marcelli, ut tempore vitæ sue eas habere sollenniter valeret, et uxor ejus Agia, et filius ejus Acbert. Domnus itaque Maymbodus presul prenominatus, fulcitus fidelium suorum consilio, concessit illi quod deposcebat, ut cum rebus et decimis, ex omni integritate haberet, nec miretur quispiam cur dicitur ei decimas dare, quoniam nulli insurgebant contrarii insidiantes, ei nitentes auferre hereditates paternas cum decimis. Eo tenore vero actum est, ut idem episcopus curam animarum et omnia que ad Deum pertinent presbitero committat; ne quando denique alicujus malignitatis astu hoc decretum predicti pontificis annularetur, hanc precariam fiei jussit, quam, salvo suo servitio, roboravit et fidelibus suis adsignari precepit. Maymbodus, sancte Matiscensis ecclesie humilis episcopus, subscripsit. Ayminus, archidiaconus et decanus, subscripsit. Bernardus levita. Adalardus archidiaconus subscripsit. Ado abba. Aldo levita. Bernoldus presbiter. Maiolus archidiaconus. Temquartdus presbiter. Rainerius levita. Data per manum suprascripti Aymini, die sabati, in mense junio, anno III regnante Ludovico rege.